Na osnovu člana 15 Zakona o državnoj upravi („Službeni list Crne Gore“, br. 78/18, 70/2021 i 52/2022), člana 188 stav 6Zakona o planiranju prostora i izgradnji objekata ("Sl. List CG" br. 64/17, 44/18, 93/18, 11/19, 82/2020, 86/2022 i 4/2023, 66/2022) i Pravilnika o načinu vršenja tehničkog pregleda složenih inženjerskih objekata („Službeni list CG“, br. 64/17, 44/18 i 63/18), direktor Uprave za saobraćaj donosi

**INTERNO UPUTSTVO O UTVRĐIVANJE VISINE NADOKNADA ZA TEHNIČKI PREGLED SLOŽENIH INŽENJERSKIH OBJEKATA**

**Član 1**

Ovim internim uputstvom definiše se način obračuna nadoknade za fizičko lice – vršioca tehničkog pregled (u daljem tekstu: vršioca ) za složene inženjerske objekte za koju je Investitor Uprava za saobraćaj.

**Član 2**

Svi izrazi upotrijebljeni u ovom internom uputstvu u muškom rodu podrazumijevaju iste takve izraze za fizička lica u ženskom rodu.

**Član 3**

Naknada za vršioca tehničkog pregleda iz člana 1 ovog internog uputstva određena je na osnovu vrijednosti ugovora.

Vršilac tehničkog pregleda treba da u pisanoj formi obavijesti Investitora i izvođača

radova o danu početka tehničkog pregleda.

Vršilac tehničkog pregleda sačinjava posebni izvještaj o izvršenoj kontroli radova i

potvrđuje da su radovi izvedeni u skladu sa revidovanim glavnim projektom.

Vršilac tehničkog pregleda potpisuje naprednim elektronskim potpisom izjavu da su radovi izvedeni u skladu sa revidovanim glavnim projektom, propisima, standardima, tehničkim normativima i normama kvaliteta koje važe za pojedine vrste radova.

**Član 4**

Vršilac tehničkog pregleda dužan je da u izvještaju o izvršenom tehničkom pregledu predloži: upotrebu objekta ili otklanjanje utvrđenih nedostataka ili zabranu upotrebe objekta.

**Član 5**

Ukupna vrijednost nadoknade za vršioca tehničkog pregleda iznosi 0,1 % od vrijednosti ugovora.

Nadoknada članu vršiocu tehničkog pregleda ne može biti manja od 200,00€, kao ni veća od 5.000,00€ za izvršeni tehnički pregled.

Izuzetno, ukoliko je zbir svih maksimalnih ili minimalnih pojedinačnih nadoknada takav da se ne može primjeniti stav 1 ovog člana, visinu nadoknade određuje direktor Uprave za saobraćaj.

**Član 6**

Troškove polise osiguranja od odgovornosti vršioca tehničkog pregleda snosiInvestitor.

**Član 7**

Isplata nadoknade vršioca tehničkog pregleda vrši se po dobijanju upotrebne dozvole.

**Član 8**

Ovo interno uputstvo stupa na snagu danom potpisivanje od strane direktora, objavljuje se na internet stranici i na oglasnoj tabli uprave i sastavni je dio Knjige procedura Uprave za saobraćaj.

|  |  |
| --- | --- |
| Broj:01-8897/2  Podgorica,15.09.2022.godine | DIREKTOR  Radomir Vuksanović |